CELEX: 62009CN0298
Language: el
Date: 2009-07-29 00:00:00
Title: Υπόθεση C-298/09: Αίτηση για την έκδοση προδικαστικής αποφάσεως, την οποία υπέβαλε το Fővarósi Bíróság Gazdasági Kollégiuma (Δημοκρατία της Ουγγαρίας) στις 29 Ιουλίου 2009 — RANI Slovakia s.r.o. κατά Hankook Tire Magyarország Kft

7.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 267/32
            
         Αίτηση για την έκδοση προδικαστικής αποφάσεως, την οποία υπέβαλε το Fővarósi Bíróság Gazdasági Kollégiuma (Δημοκρατία της Ουγγαρίας) στις 29 Ιουλίου 2009 — RANI Slovakia s.r.o. κατά Hankook Tire Magyarország Kft
   (Υπόθεση C-298/09)
   2009/C 267/58
   Γλώσσα διαδικασίας: η ουγγρική
   
      Αιτούν δικαστήριο
   
   Fővarósi Bíróság Gazdasági Kollégiuma (Δημοκρατία της Ουγγαρίας)
   
      Διάδικοι στην υπόθεση της κύριας δίκης
   
   
      Ενάγουσα: RANI Slovakia s.r.o.
   
      Εναγομένη: Hankook Tire Magyarország Kft.
   
      Προδικαστικά ερωτήματα
   
   
               1)
            
            
               Με γνώμονα τα άρθρα 3, στοιχείο γ′, και 59 της Συνθήκης της Ρώμης, έχει η αιτιολογική σκέψη 19 της οδηγίας 96/71/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1996, σχετικά με την απόσπαση εργαζομένων στο πλαίσιο παροχής υπηρεσιών (1), την έννοια ότι, επί δραστηριότητας επιχείρησης προσωρινής απασχόλησης, το εθνικό δίκαιο κράτους μέλους δύναται να ορίζει τις προϋποθέσεις υπό τις οποίες ο εργοδότης (η επιχείρηση) δύναται να ασκήσει τη δραστηριότητα αυτή στο έδαφος του οικείου κράτους μέλους; Δύναται ειδικότερα το εθνικό δίκαιο να επιβάλλει στην επιχείρηση προσωρινής απασχόλησης ως προϋπόθεση για την άσκηση της δραστηριότητας αυτής την υποχρέωση να εδρεύει εντός της εθνικής επικρατείας;
            
         
               2)
            
            
               Έχει το άρθρο 1, παράγραφος 4, της οδηγίας 96/71/ΕΚ του Ευρωπαϊκού Κοινοβουλίου και του Συμβουλίου την έννοια ότι η εδρεύουσα στο εν λόγω κράτος μέλος επιχείρηση μπορεί, προκειμένου να λάβει αδεία προς άσκηση της δραστηριότητας, να τύχει ευνοϊκότερης μεταχείρισης απ’ ό,τι μια επιχείρηση που εδρεύει σε άλλο κράτος μέλος;
            
         
               3)
            
            
               Έχουν οι διατάξεις των άρθρων 59, 62 και 63 της Συνθήκης της Ρώμης, ερμηνευόμενες εν συνδυασμώ, την έννοια ότι οι υφιστάμενοι κατά τον χρόνο της προσχωρήσεως στην Ευρωπαϊκή Ένωση περιορισμοί μπορούν να διατηρηθούν και δεν πρέπει να θεωρούνται αντίθετοι προς το κοινοτικό δίκαιο έως ότου το Συμβούλιο εκδώσει πρόγραμμα ορίζον τους όρους ελευθερώσεως των υπηρεσιών αυτού του τύπου ή οδηγίες προς εκτέλεση αυτού του προγράμματος;
            
         
               4)
            
            
               Σε περίπτωση αρνητικής απαντήσεως στα προηγούμενα ερωτήματα, μπορεί ο περιορισμός της ασκήσεως δραστηριότητας επιχείρησης προσωρινής απασχόλησης σε μόνες τις επιχειρήσεις που εδρεύουν στο οικείο κράτος μέλος να δικαιολογηθεί από το δημόσιο συμφέρον και να θεωρηθεί, ως εκ τούτου, συμβατός με τα άρθρα 59 και 65 της Συνθήκης της Ρώμης;
            
         
      (1)  ΕΕ L 18 της 21.1.1997.